Giachen Maissen, 32, mecanist d’autos, davart il tema “maschinas”

He man, tge gida quai d'avair ina maschina e betg savair ir enturn cun quella?
Sco per exempel mia sora Mariuschla che cloma adina or, perquai che ses video prenda si mo mez da l'emissiun - dentant daspera n'è ella betg abla da programmar cun VPS.
Ubain, mes quinà, il student perpeten, ch'ha cumprà in staupsugher e recloma che quel na giaja betg! Fin ch'ins ha stuì declerar ch'el stoppia halt metter en il stecher!

Perquai emprenda mes pop, il Kimi, schon uss dad ir enturn endretg cun maschinas, per ch'el na vegnia betg ina tala banausa, man!
Ses «buggy» è sa chapescha fatg il farbraiten e mess a bass. E cun l'überrolbüghel è el protegì optimalmain! Il pli impurtant è aber ch'il Giachen junior haja en ses overal cotschen cun l’inscripziun da GTI!
E pli, l'onn che vegn, cur ch'il Kimi va lur en la gruppa da gieu, dastga el gidar il bab da metter si slicks sin il GTI per far testfartas la dumengia sin il pass, sche ti sas tge che jau manegel!